Tema 8. România în timpul ,,Războiului Rece”

1. Războiul Rece.

- Războiul Rece (1947-1991) a fost o confruntare politico-diplomatică, economică și militară (indirectă) după al Doilea Război Mondial între două grupuri de state care aveau ideologii și sisteme politice diametral opuse:- într-un grup se aflau U.R.S.S și aliații ei.

                                                      

- celălalt grup cuprindea S.U.A. și aliații lor.

                                                     
 
- la nivel politico-militar a fost o confruntare între N.A.T.O. și Pactul de la Varșovia.

- Cele mai importante evenimente internaționale  din perioada Războiului Rece sunt: Războiul din Coreea (1950-1953) dintre Coreea de Nord sprijinită de U.R.S.S., și Coreea de Sud sprijinită de S.U.A.; Criza Canalului Suez (1956) cu sprijinul internațional al U.R.S.S. Egiptul naționalizează acest canal aflat sub concesiune britanică; Războiul din Vietnam (1959-1975) S.U.A., intervin împotriva comuniștilor sprijiniți de U.R.S.S.; Criza Rachetelor din Cuba (1962) sovieticii încearcă instalarea unor rachete pentru a lovi mai ușor S.U.A.; Războaiele arabo-israeliene (1948-1949,1967); Invadarea Afganistanului de către U.R.S.S. (1979).

2. Relațiile României cu U.R.S.S. și blocul statelor comuniste.

- Perioada 1948-1953 s-a caracterizat prin supunerea politicii externe românești Moscovei, la fel ca a celorlalte țări comuniste din sud-estul Europei (perioadă stalinistă).

- În februarie 1948 România semnat un Tratat de Prietenie, Colaborare și Asistență Mutuală cu U.R.S.S. valabil pe 20 de ani, urmat de înțelegeri asemănătoare cu Bulgaria, Cehoslovacia, Polonia și Ungaria (ex. acțiune diplomatică, politică externă din perioada stalinismului românesc).

- Tratatul încheiat cu Iugoslavia a fost denunțat după excluderea acesteaia din Cominform (Birou Informativ al partidelor comuniste și muncitorești), poziția României față de acest eveniment rezultă din poziția lui Gheorghe Ghiorghiu-Dej care critica atitudinea lui Tito (ex. acțiune diplomatică din perioada stalinistă/război rece, precum și de relații cu vecinii-Iugoslavia).

- Gheorghe Ghiorghiu-Dej, a susținut înăbușirea evenimentelor anticomuniste din Ungaria (octombrie-noiembrie 1956), era împotriva destalinizării. Comuniștii români au arătat ostilitate față de Imre Nagy și au susținut represiunea sovietică. Pe de altă parte în decembrie 1956 ei vorbeau despre o cale românească de construire a socialismului  și cereau ajutor economic sporit din partea Moscovei.(ex. acțiune diplomatică, politică externă din perioada stalinistă/război rece, relații cu vecinii Ungaria).
- Îndepărtarea de Moscova după 1958 a fost vizibilă în planul relațiilor cu statele vecine (regimul Dej se îndepărtează încet de Moscova): În 1963 Dej a vizitat Iugoslavia, încheind acordul pentru construirea complexului hidroenergetic de la Porțile de Fier; După 1965 (Ceaușescu continua distanțarea de politica Moscovei) limitele toleranței sovietice au fost puse la încercare, deoarece românii și-au continuat neutralitatea în conflictul ruso-chinez, apropiinduse de Iugoslavia (ex. acțiune diplomatică, politică externă din perioada îndepărtării de Moscova, relații cu vecinii-Iugoslavia, neacceptarea politicii Moscovei).
- Legăturile dintre Nicolae Ceaușescu și liderul sovietic Leonid Brejnev au cunoscut o oarecare îmbunătățire după 1974. Cu toate acestea apropierea româno-sovietică nu a fost de durată, existând neînțelegeri în probleme cum ar fi: -Integrarea militară în cadrul Tratatului de la Varșovia; integrarea și cooperarea economică  în cadrul C.A.E.R.-ului (Consiliul de Ajutor Economic Reciproc).

- Izolarea lui Ceaușescu îl face vulnerabil în lumina glasnost-ului (transparență a vieții politice) și perestroikăi (socialism democratic bazat pe pluripartitism și proprietate privată): elita conducătoare a României a condamnat restructurarea; comuniștii români au respins în mod special ideea creșterii proprietății private și a pieței, interzicând orice discuție pe această temă.

3. România în cadrul Consiliului de Ajutor Economic Reciproc (CAER). (încadrarea României în organizația economică a U.R.S.S.-ului)
- Din punct de vedere economic România era inclusă în sfera de interese sovietice din mai 1945.

- C.A.E.R. a luat naștere în 8 Ianuarie 1949 ca ripostă la aplicarea ,,Planului Marshall” și pentru fluidizarea relațiilor comerciale și a colaborării economice și tehnico-științifice (prin schimbul de documentație) între statele comuniste aflate în sfera de influență a U.R.S.S.

- În cadrul sesiunilor de comunicări se considera extrem de important discutarea unor proiecte de mare anvergură: construcția marilor hidrocentrale, a sistemelor de irigații și al canalelor de transport, linii de cale ferată, mari uzine, etc.

- State fondatoare ale C.AE.R.: U.R.S.S., Cehoslovacia, Ungaria, Bulgaria, România.

- Această organizație cuprindea doar statele aflate sub o subordonare totală față de U.R.S.S.

- Din 1957, C.A.E.R., a fost alternativa comunistă la C.E.E. (Comunitatea Economică Europeană).

- Proiecte realizate de  C.A.E.R.: podul de la Giurgiu-Ruse, inaugurat în 1950.

- Opoziția României față de încercările U.R.S.S.-ului, de a da C.A.E.R.-ului o altă destinație decât cea pentru care a fost creat a înregistrat maximul de intesitate între anii 1963-1964 prelungindu-se și după 1965.

- Declarația din aprilie 1964, a Partidului Muncitoresc Român, moment care a marcat apogeul politici românești față de tentativele conducerii de la Kremlin: Refuzul cercurilor conducătoare de la București de a accepta poziția U.R.S.S. referitoare la ,,diviziunea socialistă a muncii”; România respingea propunerea Moscovei de a dezvolta în principal industria petrolieră și agricultura.
-  Schimbarea în politica externă a României s-a produs în 1964, odată cu Planul Valev, Potrivit acestui plan se avea în vedere construirea pe teritoriul României, Bulgariei și în sudul U.R.S.S. a unui complex economic interstatal. Planul a fost respins de către guvernul de la București, pe motiv că va duce la dezmembrarea economiilor naționale și a teritoriului național.(ex. neînțelegeri în cadrul C.A.E.R., acțiuni de distanțare a României față de Moscova).
- Relațiile cu Moscova s-au agravat în primul rând din cauză că rușii urmăreau să transforme C.A.E.R.-ul într-un organism economic supranațional, în cadrul căruia nordul urma să producă produse industriale, iar sudul să furnizeze materii prime și agricole (ex. de relații economice războiul rece și perioada stalinistă dovadă că România s-a integrat în structurile economice create de URSS).
4. România și Pactul (Tratatul) de la Varșovia-alința politico-militară sovietică 
- Tratatul de la Varșovia a luat naștere în 1955 ca ripostă la N.A.T.O. (fondat în 1949), având ca membri fondatori U.R.S.S., Polonia, Cehoslovacia, Ungaria, Bulgaria, România, R.D. Germană și Albania.

- Tratatul de la Varșovia avea ca scop apărarea statelor comuniste și a sistemului comunist. Această alaință militară nu a fost doar un instrument de apărare, ea avea ca misiune internă a blocului sovietic ,,apărarea cuceririlor socialismului”.

- Din punct de vedere militar dominația sovietică s-a manifestat prin ocuparea militară a țării până în anul 1958, când conducătorul sovietiv Nikita Hrusciov a socotit că se poate dispensa de ocuparea unei țări înconjurate și așa de sateliți.

- România a avut în cadrul Tratatului o poziție subordonată U.R.S.S., relevată și prin atitudinea față de Revoluția din Ungaria (1956) când a sprijinit intervenția sovietică.

- Spre sfârșitul epocii Dej (1964-1965), România începe să-și promoveze interesul național, individualizându-și pozițiile în cadrul Tratatului.

- România a fost singura membră  a Pactului de la Varșovia care nu a participat la invadarea Cehoslovaciei în 1968. În această perioadă comuniștii români au refuzat să participe la manevrele militare ale Pactului de la Varșovia. (ex. acțiune de politică externă, implicare în relațiile internaționale)
- România a refuzat să semneze declarația di noiembrie 1978 prin care pactul condamna negocierile de pace israelo-egiptene, refuzând de asemenea să accepte creșterea cheltuielilor militare. (ex. acțini de politică externă, implicarea în relațiile internaționale din perioada Războiului Rece-stalinismul și național-comunismul românesc)
- Pactul de la Varșovia a fost reînnoit în 1985 pentru încă 20 de ani dar transformările politice din Europa Centrală și de Est de la sfârșitul anilor 80 au determinat dispariția alianței, care s-a dizolvat oficial în anul 1991 (ex. de fapt istoric prin care susținem ideea că România s-a încadrat în structurile militare create de URSS în statele satelite, război rece și stalinism/fapte prin care ne împotrivim politicii Moscovei).
5. Relațiile României cu Europa Occidentală.
- România s-a preocupat de promovarea relațiilor cu statele din afara blocului comunist:

- În 1955 a devenit membră a Organizației Națiunilor Unite (O.N.U.).

- În 1959 a fost aleasă vicepreședinte a celei de a XIV-a sesiuni a Adunării Generale a O.N.U.

- După 1958 comerțul românesc a fost treptat reorientat spre Occident, în tipm ce firmele apusene se anunțau dispuse să acorde credite României.

- După 1960 constatăm o reorientare a politicii externe românești: România a încheiat cu principalele guverne apusene acorduri de compensare pentru bunurile naționalizate în anul 1948, înlăturând o piedică juridică în calea unor legături economice normale.

- În planul relațiilor diplomtice, legațiile (agenții diplomatice permanete dar cu grad inferior față de o ambasadă) Angliei și Franței la București au fost ridicate la rang de ambasadă, iar în 1963, a fost anul în care la O.N.U., România a votat pentru prima dată altfel decât Uniunea Sovietică și aliații ei.

- Perioada 1965-1974 a fost martora unor inițiative diplomatice românești care au sporit prestigiul României pe scena internațională: Președintele Franței, Charles de Gaulle a vizitat România în nul 1968; S-au stabilit contacte la nivel înalt cu S.U.A. care au culminat cu vizita la București a președinților americani, Richard Nixon 1969 și Gerald Ford 1975; Apropierea de Bonn și stabilirea de relații diplomatice cu Republica Federală Germania, într-un moment când nicio țară socialistă nu avea astfel de relații; menținerea relațiilor diplomatice cu Israelul după războiul de șase zile din 1967, toate acțiunile au atras simpatia occidentală.(ex. acțiuni diplomatice, politică externă, relații internaționale, Razboiul Rece-național-comunismul)
- Orientarea diplomatică spre Apus a fost dublată de o restructurare a legăturilor comerciale externe: Primele acorduri economice cu Germania au fost semnate în 1966, urmate de altele cu principalele țări capitaliste dezvoltate; Tratative pentru aderare la G.A.T.T., au început în 1968 și s-au încheiat în 1971. În 1972 România devine membră la Fondul Monetar Internațional și Banca Mondială. Tot în această perioadă delegații români cereau Pieței Comune un regim preferențial, acordat în 1973.(ex. relații internaționale în timpul lui Ceaușescu/acorduri economice).
- Acordul de la Helsinki din 1975 a deschis ușa către examinarea internațională a evenimentelor din România: Acordul a marcat o cotitură prin importanța dată de comunitatea internațională respectării drepturilor omului și prin extensie drepturilor minorităților; Respectarea acestor drepturi a devenit o preocupare legitimă a comunității internaționale și în practică a condiționat creditele și comerțul de performanțele unei țări în acest domeniu.

- Impunerea cultului personalității (este o caracteristică a regimurilor totalitare), nerespectarea acordului de la Helsinki și încălcările drepturilor omului au răcit relațiile cu S.U.A., iar impunerea unei taxe pe imigrare a răcit relațiile cu Ierusalimul și cu Bonnul. După anul 1980 relațiile cu Occidetul sunt mult mai reci lucru ce face ca raporturile comerciale să se deterioreze. În 1988 S.U.A., renunță la clauza calei mai favorizate națiuni acordate României.

- Atacurile din partea guvernelor internaționale la adresa politicii lui Ceaușescu de nerespectare a drepturilor omului duce la răcirea relațiilor internaționale cu statele occidentale, diminuarea schimburilor economice. (ex. relațiile politice ale României cu statele occidentale în perioada Războiului Rece/perioada comunismului).
Tema 9. România și concertul european; de la ,,Criza Orientală” la marile alianțe ale secolului al XX

A. ,,Criza Orientală” și spațiul românesc. 

 a). Spațiul românesc în relațiile cu Marile Puteri în prima jumătate a sec. XIX.

(Introducere: Situația între secolele XVII-XVIII: Criza Orientală începe după înfrângerea otomanilor în anul 1683 (sec. XVII) la Viena. Imp. Otoman înfrânt de coaliția creștină intră în criză. Rusia se afirmă ca o putere europeană, interesată de SE Europei. Țara Românească la începutul modernității, în timpul lui Șerban Cantacuzino (1678-1688) și Constantin Brâncoveanu se orientează spre Imp. Habsburgic, iar Moldova lui Dimitrie Cantemir (1710-1711) spre Rusia. În 1711 Dimitrie Cantemir încheie tratatul antiotoman de la Luțk cu Rusia, pe baza căruia participă la bătălia de la Stănilești. Otomanii ies învingători și hotărăsc schimbarea regimului politic în Principate  și introducerea regimului fanariot. Toți domnitorii menționați au dus o politică de echilibru în perioada de început a modernității. În 1821 împotriva fanarioților izbucnește revoluția lui Tudor Vladimirescu.(ex. diplomația domnitorilor români se încadrează în relațiile internaționale, de la începutul epocii moderne; ex. domniile fanariote reprezintă modificări ale situației interne a Principatelor, după ce otomanii sunt înfrânți la Viena, consecințe ael crizei orientale asupra spațiului românesc vezi tema 5).
- În 1822 se revine la domâniile pământene drept consecință a revoluției lui Tudor Vladimirescu (domni români).

- 1826: Convenția otomano-rusă de la Akkerman prevedea: alegerea domnilor principatelor din rândul boierilor români pe o perioadă de șapte ani; libertatea comerțului românesc după  aprovizionarea Porții, instituirea unor comisii care să propună măsuri pentru îmbunătățirea situației Principatelor.

- 1828-1829: redeschiderea ,,crizei orientale”, războiul ruso-otoman, încheiat cu victoria Rusiei. Este instituit un regim de ocupație rusă în Principate (până în anul 1834).

- 1829 Tratatul de la Adrianopol care prevedea: Țara Românească primește cetățile de la Dunăre: Giurgiu, Turnu și Brăila;

- Autonomia administrativă a Principatelor;

- Numirea domnilor pe viață de către sultan cu acordul Rusiei;

- Îngrădirea dreptului de intervenție a Imperiului Otoman în Principate;

- Libertatea comerțului;

- Statutul Principatelor. Suzeranitate otomană și ,,protectorat” al Rusiei (impunerea protectoratului țarist)(ex. prevederi cu privire la Principatele Române la conferințele de pace după războiul ruso-otoman sau pe fondul crizei orientale, consecințe ale crizei orientale asupra spațiului românesc).
- 1828-1829: ocupația rusă. Sunt elaborate regulementele Organice (primele acte constituționale ale Principatelor: 1831 Țara Românească,1832 Moldova).

- Convenția ruso-otomană de la Balta Liman din 1949 limitează autonomia Principatelor: Prevederi: domnii erau numiți de către sultan pe șapte ani cu acordul Rusiei (ex. modificare a unor aspecte din Regulamentele Organice); Desfințarea adunărilor obștești și înlocuirea lor cu  divanuri ad-hoc cu membrii de drept numiți de către domn; Ținerea sub ocupație a Principatelor pentru stoparea oricăror mișcări naționale.(vezi tema 5 pentru detalii).
b). Transformarea problemei românești în problemă europeană.

- 1853-1856: redeschiderea ,,crizei orientale”, Războiul Crimeei- Principatele se confruntă cu ocupații succesive: ruse și austriece. Victoria aliaților (Imp. Otoman, Franța, Marea Britanie și Piemontul) și înfrângerea Rusiei.(ex. că statul român modern s-a format în contextul crizei orientale, vedeți aici tema 6 Unirea sub A.I. Cuza).
- 1856: Congresul de Pace de la Paris. Cele șapte puteri europene iau în discuție problema Principatelor: - ministrul de externe al Franței, contele Walewski, propune unirea Principatelor sub un principe străin;

- este schimbat statutul politico-juridic al Principatelor: se păstrează suzeranitatea otomană iar protectoratul rusesc este înlocuit cu garanția colectivă a puterilor europene;

- În contextul opoziției Imperiului Otoman și a celui Austriac, se constituie o comisie europeană ce are ca scop consultarea opiniei publice românești în privința unirii.(ex. problema româneacă devine o problemă europeană în a doua jumătate a sec al XIX-lea, efect al crizei orientale).
- 1857: datorită sprijinului pe care Poarta și Austria l-au acordat caimacanului Nicolae Vogoride, alegerile pentru Adunarea ad-hoc din Moldova au fost falsificate. Are loc acordul de la Osborne dintre monarhii Franței și Marii Britanii, prin care se restanâbilește situația adică adunările au fost reluate.

- 1858: Conferința Marilor Puteri, întrunită la Paris a elaborat Convențaia de la Paris care a organizat Principatele Unite ale Moldovei și Valahiei. Aceasta a înlocuit sistemul politic bazat pe Regulamente Organice. Prevederi:  rămâne același statut politico-juridic stabilit în 1856; este înființată o uniune cu numele de : Principatele Unite ale Moldovei și Valahie (Țării Românești); conducerea este atribuită: câte unui domn ales pe viață pentru fiecare Principat, câte unui guvern pentru fiecare principat, câte unei adunări legiuitoare, unei adunări comune Comisia Centrală de la Focșani, unei instituții juridice comune: Înalta Curte de Justiție  și Casație; armata organizată pe principii unice; desființarea privilegiilor de clasă; drepturi politice pentru creștini; libertate individuală; responsabilitate ministerială (actele domnului erau contrasemnate de către un ministru); sistem de vot censitar. .(ex. problema româneacă devine o problemă europeană în a doua jumătate a sec al XIX-lea, spațiul românesc în tratatele internaționale, vezi tema 6).
B. Politica Externă a României până la Primul Război Mondial.

a). Acțiunile diplomatice și militare ale României înainte de recunoașterea independenței de stat.

- Atitudinea puterilor europene în privința unirii Principatelor Române, realizată prin dubla alegere a lui Alexandru Ioan Cuza: - Franța sprijinea Unirea, Napoleon al III-lea, urmărea prin aceasta refacerea prestigiului european; 

- Sardinia și Pusia doreau constituirea propriilor state naționale, astfel încât au recunoscut și românilor acest drept;

- Rusia înfrântă în Războiul Crimeii, urma politica Franței, Marea Britanie la început favorabilă unirii, apoi și-a schimbat atitudinea pentru a nu deranja Imp. Otoman;

- Imp. Otoman și Austriac s-au declarat de la început împotriva unirii, deoarece doreau să-și mențină influența în Principate.

- 27 martie 1859: Conferința Puterilor Garante întrunite la Paris recunoaște, cu excepția Austriei și a Imp. Otoman, dubla alegere a lui A.I. Cuza. În august 1859 Austria și Imp. Otoman sunt de acord cu hotărârile Conferinței. Sultanul trimite firmanul de învestitură (septembrie 1859).

- 1860: A. I. Cuza trimite un memoriu Puterilor Garante prin care cere dreptul de a realiz unificarea instituțională și face o vizită la Constantinopol pentru al convinge pe sultan.

- În septembrie 1861: cele șapte mari puteri garante se întrunesc în conferința de la Constantinopol și sunt de aord cu propunerile domnului român. Sultanul emite firmanul de unire instituțională pe durata domniei luI A. I. Cuza. (ex. a prezenței/implicării românilor în relețiile internaționale).
- Martie-aprilie 1866 în contextul abdicării lui A. I. Cuza, Conferința Puterilor Garante adoptă o hotărâre privind obligativitatea alegerii unui principe autohton și posibilitatea Moldovei de a ieși din uniune.

- I. C. Brătianu după obținerea consințământului împăratului francez Napoleon al III-lea, merge la Dusseldorf și obține promisiunea principelui Carol de Hohenzollern Sigmaringen că va veni la București.

- Mai 1866: Carol I este ales domnitor al României; românii aplică politica ,,faptului împlinit” încălcând hotărârea Puterilor Garante.(ex. de fapte istorice prin care se susține ideea că românii sunt prezențai în relațiile internaționale în a doua jumătate a sec. al XIX-lea).
- 1875-1876: se redescchide ,,criza s-au chestiunea orientală”, popoarele din Balcani, asuprite precum Bosnia, Herțegovina, Bulgaria se răscoală împotriva Imp. Otoman. Trupele otomane înăbușă mișcările. Serbia și Muntenegru încep războiul antiotoman, dar sunt la rândul lor înfrânte. Rusia se implică în conflict ca o protectoare a creștinilor.

- Septembrie 1876: la Livadia (Crimeea) primul ministru român I.C. Brătianu se întâlnește cu cancelarul rus Gorceakov și țarul Alexandru al II-lea pentru a pune bazele unei viitoare convenții româno-ruse.
- La 4 aprilie 1877: Se semnează convenția româno-rusă prin care se acordă dreptul Rusiei să-și treacă trupele în Balcani peste teritoriul nostru.(ex.  acțiune diplomatică la care participă România în contextul războiului ruso-turc  din 1877-1878/implicarea în relațiile internaționale din a doua jumătate a sec. XIX)
- La 9 mai 1877 Camera Deputaților a votat Independența României care trebuia însă cucerită și pe câmpul de luptă. (ex. fapt istoric care susține ideea că România este influențată de criza orientală deoarece își obține independența, susținem implicarea în relațiile internaționale din a doua jumătate a sec. al XIX-lea)(aici vedeți Războiul De Independență din tema 6, prin care se susține faptul că România s-a implicat în ,,criza orientală” din a doua jumătate a sec. al XIX-lea/relații internaționale și că această implicare în război a fost favorabilă deoarece obținem independența). 
- August 1877-ianuarie 1878: armata română participă la Războiul din Balcani.

- 19 februarie 1878: Tratatul de Pace de la San Stefano (nerecunoscut de puterile europene) care prevedea: - recunoașterea independenței României; cedarea celor trei județe din sudul Basarabiei (Cahul, Ismail și Bolgrad), către Rusia în schimbul Dobrogei și Deltei Dunării.

- 1 iulie Tratatul de Pace de la Berlin prevedea: - recunoașterea independenței României, condiționată de modificarea articolului 7 din Constituție și cedarea către Rusia acelor trei județe din sudul Basarabiei; România primește Dobrogea, Delta Dunării și Insula Șerpilor; Statul român devine membru al Comisiei Europene a Dunării; trupele ruse sunt obligate să părăsească teritoriul României în 12 luni. .(ex. fapte istorice care susțin ideea că românii sunt prezenți în relațiile internaționale în a doua jumătate a sec. al XIX-lea, în urma tratatului se recunoaște independența, obținerea independenței fiind influențată de criza orientală, vezi tema 6).
b). Relațiile externe ale României după obținerea Independenței de stat.
- Conform prevederilor Tratatului de la Berlin, Austro-Ungaria, Rusia și Imp. Otoman recunosc Independența României imediat, urmează Italia (1879), Franța, Marea Britanie și Germania (1880).

- România transformă fostele agenții diplomatice în legații: Constantinopol (1878), Viena (1878), Belgrad (1879), Paris (1880).

- În contextul conflictului cu Rusia, generat de neînțelegerile de după război, România se apropie de Austro-Germania și de Ungaria.

- În 1883: România semnează un tratat secret cu Tripla Alianță (Germania, Austro-Ungaria, Italia).

- În 1886 România anulează convenția vamală și de navigație cu Austro-Ungaria (în vigoare din 1875), fapte ce a generat un ,,război vamal” (1886-1891) între cele două țări.(ex. de acțiuni diplomatice internaționale pentru a cere sprijin pentru obținerea independenței).
- 1912: Primul Război Balcanic purtat de Serbia, Muntenegru, Bulgaria și Grecia împotriva Turciei, România și-a proclamat neutralitatea. Întărirea Bulgariei a fost percepută la București ca o amenințare pentru securitatea fontierei dobrogene.

- 1913: Intervenția militară românească în al Doilea Război Balcanic. Războiul a fost rapid și cu pierderi reduse. Împotriva Bulgariei s-au aflat în război foștii aliați (Serbia, Muntenegru, Grecia), dar și Turcia.

-  Conflictul s-a încheiat în 1913 cu Tratatul de pace de la București din care România obține Cadrilaterul  (partea de sud a Dobrogei). (ex. implicarea României în relațiile internaționale din prima jumătate a sec. XX. înaintea începerii Primului Război Mondial).
- După izbucnirea Primului Război Mondial (1914-1918 primul ministru I.I.C. Brătianu începe negocierile cu celălat bloc militar, Antanta (Marea Britanie, Franța și Rusia).

- 4 august 1916: are loc semnarea convențiilor politice și militare cu Antanta. 

- 14 august 1916: România intră în război împotriva Austro-Ungariei. (vezi tema 6)
C. România în relațiile internaționale în sec. al XX-lea.

a). Principiile politicii externe ale României după Marea Unire.

- 1919-1920 are loc Conferinața de Pace de la Paris unde România semnează tratate de pace cu Germania, Austria, Bulgaria, Ungaria și Turcia, care consfințesc noile frontiere ale statului:

-Tratatul cu Germania semnat la Versailles în iunie 1919; Tratatul cu Austria semnat în septembrie 1919 la Saint Germain prin care se recunoștea unirea Bucovinei cu România; tot în 1919 a fost semnat Tratatul de la Neuilly cu Bulgaria prin care se revenea la granițele României din 1913; în iunie 1920 s-a semnat Tratatul cu Ungaria de la Trianon prin care se recunoștea unirea Transilvaniei cu România.

- În octombrie 1920 marile puteri încheiau Tratatul de la Paris prin care recunoșteau unirea Basarabiei cu România. (ex. România în Tratatele internaționale după Război, recunoașterea oficială a Unirii din 1918, vezi tema 6).
- Politica externă a României în perioada interbelică a fost îndreptată spre menținerea statu-quo-ului teritorial.

- Membru fondator al Societății Națiunilor (organizație de state care militau împotriva războiului și doreau rezolvarea pașnică a neînțelegerilor), România a militat în vederea menținerii păcii, stabilității și a integrității teritoriale.(ex. de obiectiv principal al politicii externe românești în perioada interbelică).
- În 1921 România constituie alături de Cehoslovacia și Regatul Sârbo-Croato-Sloven (din 1922 Iugoslavia) ,,Mica Înțelegere”-alianță regională cu caracter defensiv care își propunea să apere integritatea teritorială (status-quoul) a părților contractante în fața unui atac neprovocatdin partea Ungariei sau Bulgariei.(ex. de fapte istorice, acțiuni politice externe prin care se susține ideea că pe parcursul perioade interbelice România, are ca obiectiv păstrarea frontierelor trasate la sfârșitul Primului Război Mondial/menținerea integrității teritoriale, de aceea face parte din Mica Înțelegere).
- În 1928 România aderă la ,,Pactul Briand-Kelllog”, care își propinea eliminarea războiului în relațiile dintre state.

- În 1929: ,,Protocolul de la Moscova”-România, U.R.S.S, Polonia și Letonia se angajează să pună imediat în vigoare prevederile care determină rezolvarea conflictelor fără recurgere la război.

b). Politica externă României în perioada 1930-1944.

- În 1934 se constituie ,,Înțelegerea Balcanică”- alianță militară defensivă pentru apărarea teritoriului formată din România, Iugoslavia și Turcia (Bulgaria a refuzat să se alăture). .(ex. de fapte istorice, acțiuni politice externe prin care se susține ideea că pe parcursul perioade interbelice România, are ca obiectiv păstrarea granițelor teritoriale trasate la sfârșitul Primului Război Mondial/menținerea integrității teritoriale, de aceea face parte din Înțelegerea Balcanică, vezi tema 6).
- în 1934 se reiau legăturile diplomatice cu U.R.S.S., sunt deschise legații în capitalele celor două state.

- 1938: Acordul de la Munchen, prin care se legalizează dezmembrarea Statului Cehoslovac., Mica Înțelegere se desființează. România își îndreaptă politica spre Germania.

- La 23 august 1939: semnarea ,,Pactului Ribbentropp-Molotov”, pact de neagresiune germano-sovietic prin care U.R.S.S. urma să preia Basarabia de la România.

- la 1 septembrie 1939 începe al Doilea Război Mondial, iar pe 6 septembrie România își declară neutralitatea.

- În 26 și 28 iunie 1940 în contextul victoriei germane de pe frontul de vest U.R.S.S., cere României prin două note ultimative, cedarea Basarabiei și a Nordului Bucovinei. România pierde cu această ocazie alături de cele două teritorii și ținutul Herța.

- 30 august 1940 ,,Dictatul de la Viena”, impus României de Germania și Italia prin care țara nostră cedează Ungariei Nord-Vestul Transilvaniei.

- La 7 septembrie 1940: Trataul de la Craiova prin care România cedează Bulgariei Cadrilaterul.(ex. pierderi sau rapturi teritoriale la începutul celui de al Doilea Război Mondial, România are de suferit/ex. influențe ale relațiilor internaționale asupra României în timpul celui de al II-lea Război Mondial/efectele nefaste asupra României, vezi tema 7).
- La 23 noiembrie 1940 aderarea României la Pactul Tripartit (Germania, Italia, Japonia).(ex. relații de politică externă/relații siplomatice din timpul războiului).
- La 22 iunie 1941 armata română condusă de generalul Ion Antonescu trece Prutul atacând U.R.S.S. Sunt recuperate teritoriile românești. Guvernul Ion Antonescu hotărăște continuarea războiului și după recuperarea acestor teritorii.

- Între 1943-1944 după înfrângerea Germaniei la Stalingrad, oficialitățile române inițiază acțiuni diplomatice în străinătate pentru ieșirea României din Război.

- 23 august 1944: după arestarea lui Ion Antonescu, România iese din războiul antisovietic și se alătură Națiunilor Unite în războiul antihitlerist.

- la 12 septembrie 1944 este încheiată convenția de armistițiu cu U.R.S.S., România contiună războiul alături de partea Aliaților până la victoria finală, trebuia să plătească despăgubiri, avea și prevederi teritoriale (frontiera româno-sovietică rămânea cea stabilită la sfârșitul lunii iunie 1940, N-V Transilvaniei urma să fie restituit Românie, românii urmau să plătească despăgubiri de război). (ex. relații de politică externă/relații politice din timpul războiului, vezi tema 7).
- După război la 10 februarie 1947 are loc Tratatul de pace de la Paris.

- Prevederi: anularea hotărârii de la Viena din 30 august 1940 și reintegrarea părții de nord-est a Transilvaniei în garanițele naționale.

- Granița cu U.R.S.S., rămânea cea stabilită în iunie 1940, deci Basarabia și Nordul Bucovinei rămâneau în componența U.R.S.S.

- Trupele Armatei Roșii rămâneau în țară sub pretextul asigurării ,,liniiilor de comunicație cu zona sovietică de ocupație din Austria”, această situație se prelungește până în anul 1958, favorizând instaurarea și consolidarea regimului comunist, România trebui să plătească despăgubiri de război de 300 de milioane de dolari la valoarea anului 1938, achitați în produse: alimente, materii prime, echipament industrial, nave, etc. (ex. România în tratatele internaționale postbelice/în tratatele de pace postbelice, vezi tema 7).
c). Relațiile internaționale în timpul Războiului Rece (1947-1991).

- În 1948 a fost semnat la Moscova Tratatul de Prietenie și Asistență Mutuală cu Uniunea Sovietică. Acest tratat permitea U.R.S.S.-ului să se amestece în problemele care țineau de securitatea statului Român. (ex. acțiuni diplomatice din timpul războiului rece, perioada stalinistă din România).
- În 1949 România a luat parte la constituirea C.A.E.R.

- România s-a pronunțat împotriva încercării Iugoslaviei de a părăsii blocul comunist.

- În perioada 1958-1965 România a marcat tendințe spre o politică externă proprie.(ex. România a făcut parte din structurile economice sovietice).
- În 1955 România a particpat alături de țările comuniste din estul Europei la constituirea Tratatului de la Varșovia, alianță militară în opziție cu N.A.T.O. Prevederile tratatului păermiteau intervenția comună a statelor semnatare împotriva altor țări cu scopul apărării regimurilor comuniste. (ex. România a făcut parte din structurile militare sovietice).
- În 1965 Gh. Gheorghiu Dej a sprijinit intervenția sovieticilor în Ungaria. În 1958 sovieticii se retrag din România.

- După 1965 N. Ceaușescu a continuat politica de independență față de Moscova. Avem relații bune cu Israelul. În 1969 vizita la București a președintelui american Richard Nixon.

- România primește importante credite din partea Fondului Monetar Internațional și din partea Băncii Mondiale.

- După 1971 s-au răcit relațiile cu occidentul din cauza instaurării cultului personalității.

- În 1988 S.U.A., renunță la clauza celei mai favorizate națiuni acordate României.

- În 1989 cu eforturi mari România a reușit să-și plătească datoriile externe.(mai multe informații despre relațiile internaționale în timpul războiului rece aveți în tema anterioară, la fel și pentru celelalte etape informațiile pe larg le găsiți în temele deja studiate). (ex. relații cu statele occidentale în perioada Războiului Rece și comunism vezi tema 7 și 8).
d). Politica externă după 1989.

- Obiectivul esențial era integrarea României în Europa.

- Integrarea în N.A.T.O. (2004) și în Uniunea Europeană (2007), a consacrat intrarea României în rândul statelor democratice (ex. consecințe ale evoluției României posdecembriste, consolidarea statului pe plan internațional, integrarea în structurile politico-militare  și economice occidentale, vezi tema 7 și 8).

